Document ID: 32008R0228

32008R0228
L 070/7
SLUŽBENI LIST EUROPSKE UNIJE
13.03.2008.
UREDBA KOMISIJE (EZ) br. 228/2008
od 13. ožujka 2008.
o izmjeni Uredbe (EZ) br. 595/2004 u pogledu intenziteta kontrole isporuke i izravne prodaje mlijeka
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1788/2003 od 29. rujna 2003. o utvrđivanju pristojbe u sektoru mlijeka i mliječnih proizvoda (1), a posebno njezin članak 24.,
budući da:
(1)
Člankom 22. stavkom 1. Uredbe Komisije (EZ) br. 595/2004 (2) o utvrđivanju detaljnih pravila za primjenu Uredbe (EZ) br. 1788/2003, utvrđuje se minimalni intenzitet kontrola pri isporuci i izravnoj prodaji. Navedene kontrole treba uključiti u opći plan kontrole, sastavljen na temelju analize rizika.
(2)
Bugarska i Rumunjska prvi put primjenjuju sustav pristojbi u 12-mjesečnom razdoblju 2007./2008. Radi lakše primjene novoga sustava, tim državama članicama treba omogućiti da u prijelaznom razdoblju od jedne godine smanje intenzitet kontrole isporuka.
(3)
Iskustva pokazuju da je u državama članicama broj proizvođača s jednom ili dvije krave još uvijek značajan, posebno pri izravnoj prodaji. Održavanje istog intenziteta kontrole za te proizvođače predstavljalo bi nerazmjerno administrativno opterećenje te bi moglo preusmjeriti fokus kontrolnih mjera s aktivnosti koje predstavljaju veći rizik. Zato bi bilo primjereno smanjiti intenzitet kontrole za male izravne prodavatelje koji proizvode količine manje od 5 000 kg ekvivalenta mlijeka.
(4)
Da bi države članice mogle koristiti pogodnosti olakšane situacije koja proizlazi iz prilagođenog intenziteta kontrola i uzimajući u obzir da se u skladu s člankom 19. stavkom 2. Uredbe (EZ) br. 595/2004 kontrole djelomično provode tijekom predmetnog 12-mjesečnog razdoblja, a djelomično nakon toga razdoblja, primjereno je u 12-mjesečnom razdoblju 2007./2008., tj. u razdoblju koje počinje 1. travnja 2007. i završava 30. ožujka 2008., primjenjivati prilagođeni intenzitet kontrola.
(5)
Uredbu (EZ) br. 595/2004 treba stoga na odgovarajući način izmijeniti.
(6)
Mjere predviđene ovom Uredbom u skladu su s mišljenjem Upravljačkog odbora za mlijeko i mliječne proizvode,
DONIJELA JE OVU UREDBU:
Članak 1.
Članak 22. Uredbe (EZ) br. 595/2004 mijenja se kako slijedi:
1.
U stavku 1. točka (a) zamjenjuje se sljedećim:
„(a)
2 % proizvođača kontrolira se tijekom 12-mjesečnog razdoblja 2007./2008. i tijekom sljedećih 12-mjesečnih razdoblja, osim u slučaju Bugarske i Rumunjske, gdje se tijekom 12-mjesečnog razdoblja 2007./2008. kontrolira najmanje 1 % proizvođača;”
2.
Stavak 2. zamjenjuje se sljedećim:
„2. Kontrole iz članka 21. stavka 2. obuhvaćaju najmanje:
(a)
5 % proizvođača; ili
(b)
sljedeće dvije skupine:
(i)
1 % proizvođača čija pojedinačna referentna količina izravne prodaje iznosi manje od 5 000 kg i čija deklarirana izravna prodaja u predmetnom 12-mjesečnom razdoblju iznosi manje od 5 000 kg mlijeka ili ekvivalenta mlijeka;
(ii)
5 % proizvođača koji ne ispunjavaju uvjete navedene u točki (i).”
Članak 2.
Ova Uredba stupa na snagu sedmog dana od dana objave u Službenom listu Europske unije.
Ona se primjenjuje od 1. travnja 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. ožujka 2008.

Labels: 17
6
15